सेल्फी के चक्कर में गई जान… | Dainandini
सेल्फी के चक्कर में गई जान…
दन्तेवाड़ा। सेल्फी के चक्कर में तामेश्वर जलप्रपात देखने गए दो युवक जलप्रपात में गिर गए। इस दाहसे में एक की मौत हो गई वहीं दूसरा गंभीर रूप से घायल हो गया। गीदम ब्लॉक के तुमनार गांव के तीन दोस्त सुभरनाथ, सनित और तामेश्वर बाइक से गुरुवार को कुआकोंडा ब्लॉक के फूलपाड़ झरने पहुंचे हुए थे। जहां वे झरने के ऊपरी हिस्से में मोबाइल से फोटो खिंचवा रहे थे। तभी सुभरनाथ और सनित झरने की बीच धार पर खड़े होकर तामेश्वर से फोटोशूट करवाते वक्त पैर फिसलते ही दोनों झरने के नीचे जा गिरे।
दोस्तों को बचाने के लिए तामेश्वर ने पहले कोशिश की फिर संजीवनी 108 पर कॉल कर दिया। झरने से 15 किलोमीटर दूर कुआकोंडा सीएससी से 108 पहुंची। जहां सुभरनाथ और सनित गंभीर हालत में झरने के बीच पत्थरों में फंसे थे। 108 संजीवनी के कर्मचारी ड्राइवर संदीप सविता और ईएमटी जागेश्वर ने पहले झरने के नीचे उतरकर दोनों को स्ट्रक्चर की मदद से लगभग 150 फीट ऊपर बारी-बारी से ग्रामीणों के सहयोग से चढ़ाया। लेकिन तब तक सुभरनाथ की हालत अधिक बिगडऩे लगी। जिसे कुआकोंडा अस्पताल लाया गया जहां गंभीर हालत देखते हुए डॉक्टर ने जिला अस्पताल रेफर कर दिया। मगर रास्ते में सुभरनाथ ने दम तोड़ दिया। वहीं दूसरा साथी सनित गंभीर है, जिसका इलाज जारी है।
Previous : Jet Airways को नहीं मिली राहत, PNB ने 2050 करोड़ रुपये कर्ज देने से किया इनकार
Next : भाजपा से किसे मिलेगा सांसद का टिकट…